Mestská časť Bratislava - Nové Mesto

Materiál na rokovanie
Miestneho zastupiteľstva
dňa 16.12.2016

N Á V R H                                                                  
Všeobecne záväzné nariadenie
 mestskej časti Bratislava - Nové Mesto

 č. .../2016 
z   ..... decembra 2016 

 o miestnom poplatku za rozvoj
   na území mestskej časti Bratislava- Nové Mesto	

Predkladá:		Materiál obsahuje:	

Mgr. Rudolf Kusý	
starosta	

	

Zodpovedný:	
   
RNDr. Jana Ondrová	
vedúca hospodárskeho a finančného
oddelenia  	

	
Spracovateľ: 	
   
RNDr. Jana Ondrová	
vedúca hospodárskeho a finančného
oddelenia  	

	
Na rokovanie prizvať: 	

spracovateľa	

1.	Návrh uznesenia	
2.	Dôvodová správa	
3.	Text VZN

 

	

december  2016	

Návrh uznesenia

Miestne zastupiteľstvo

schvaľuje

Všeobecne záväzné nariadenie mestskej časti Bratislava–Nové Mesto č. .../2016 o miestnom poplatku za rozvoj na území mestskej časti Bratislava – Nové Mesto

a)  bez pripomienok

b)  s pripomienkami

Dôvodová správa

            Po dlhších diskusiách sa Národná rada Slovenskej republiky uzniesla na  zákone č. 447/2015 Z.z. o miestnom poplatku za rozvoj a o zmene a doplnení niektorých zákonov. Zákon bol schválený  20. novembra 2015 a nadobudol účinnosť od. 1. 11. 2016. 
	      Miestny poplatok za rozvoj je poplatkom, ktorý bude v zmysle citovaného zákona príjmom rozpočtu obce a v prípade Bratislavy bude tento príjem prerozdelený medzi hlavné mesto a jednotlivé mestské časti, pretože tak v súlade so zákonom ustanovil Štatút hlavného mesta SR Bratislavy v znení dodatkov.      
            Správcom poplatku za rozvoj v Bratislave budú v súlade s dodatkom Štatútu hlavného mesta Bratislavy mestské časti. Z toho vyplýva, že jednotlivé mestské časti ako správcovia miestneho  poplatku za rozvoj tento poplatok musia ustanoviť na svojom území všeobecne záväzným nariadením. V zmysle cit. zákona v súlade s ustanovením § 7 bod (4)  mestská časť môže ustanoviť sadzby poplatku za rozvoj alebo ich zmeniť  všeobecne záväzným nariadením iba k 1. januáru  kalendárneho roka.
          Vzhľadom na to, že príjem z tohto poplatku bude zrejme tvoriť značný podiel príjmovej časti rozpočtu, je potrebné tento poplatok ustanoviť týmto všeobecne záväzným nariadením s účinnosťou od 1. 1. 2017.

N Á V R H                                                                  
Všeobecne záväzné nariadenie
 mestskej časti Bratislava - Nové Mesto

 č. .../2016 
z   ..... decembra 2016 

 o miestnom poplatku za rozvoj
   na území mestskej časti Bratislava- Nové Mesto	
    
     Miestne zastupiteľstvo mestskej časti Bratislava - Nové Mesto podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, § 2, § 7 ods. 2 až 4 a § 12 ods. 1 zákona č. 447/2015 Z.z. o miestnom poplatku za rozvoj a o zmene a doplnení niektorých zákonov a čl. 18 ods. 4 písm. a) a p) Štatútu hlavného mesta Slovenskej republiky Bratislavy v znení dodatkov sa uznieslo na tomto všeobecne záväznom nariadení: 
                                                                     § 1
                                                      Základné ustanovenie

        Toto všeobecne záväzné nariadenie (ďalej len „nariadenie“) ustanovuje miestny poplatok za rozvoj a sadzby  poplatku na území mestskej časti Bratislava - Nové Mesto (ďalej len „mestská časť“). 
                                                                                                                                                                            
                                                           § 2
                                                           Sadzba poplatku

     Sadzba poplatku za rozvoj je za každý, aj začatý m2  podlahovej plochy nadzemnej časti stavby na celom území mestskej časti Bratislava - Nové Mesto podľa účelu stavby:
 
a)  35,00 eur za stavby na bývanie1),
b) 15,00 eur za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
c) 35,00 eur za priemyselné stavby a stavby využívané na skladovanie vrátane stavieb na vlastnú administratívu,
d) 35,00 eur za stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou,
e)	 20,00 eur za ostatné stavby (napr. stavby samostatne stojacich garáží, stavby hromadných garáží, chaty a pod.)     

––––––––––––––––––––––––––––––––-                                                          
1) § 43b ods. 1 písm. a) a b) zákona č. 50/1976 Zb. o územnom plánovaní a stavebnom 
   poriadku (stavebný zákon) v znení neskorších predpisov.

                                                                  
                                                                 § 3
                                                        Spoločné ustanovenia

/1/ Pri porušení povinností vyplývajúcich z tohto nariadenia sa postupuje podľa všeobecného právneho predpisu o správe daní 2).                                              
                          
                  § 4
                       Účinnosť

 Toto všeobecne záväzné nariadenie nadobúda účinnosť 1. januára 2017.

                                                          Mgr. Rudolf Kusý
                                                                                               starosta 

––––––––––––––––––––––––––––––––-
2) Zákon č. 563/2009 Z.z. o správe daní (daňový poriadok) a o zmene a doplnení 
   niektorých zákonov v znení neskorších predpisov.